इंदौर। मध्य प्रदेश के इंदौर में सौतेले पिता ने जेल से छूटने के बाद कथित तौर पर किशोरी से दुष्कर्म और वीडियो भी बनाया। पुलिस ने इस मामले में किशोरी की शिकायत पर आरोपी पिता के खिलाफ मामला दर्ज कर उसे हिरासत में ले लिया है।
खबर के मुताबिक, आरोपी लगभग डेढ़ साल पहले भी किशोरी से बलात्कार कर चुका है। पुलिस के मुताबिक, मां के साथ पहुंची पीड़िता ने बताया कि उसकी मां ने आरोपी से दूसरी शादी की है। डेढ़ साल पहले उसने डरा-धमकाकर किशोरी से संबंध बनाए थे। तब पीड़िता ने मां की मदद से आरोपी के खिलाफ शिकायत दर्ज करवाई थी।
उसे गिरफ्तार कर जेल भेज दिया गया था। मामले में जमानत मिलने के बाद वह फिर से उनके साथ रहने लगा। इस दौरान उसने पीड़िता और उसकी मां का वीडियो बना लिया जिसमें कहा गया कि वे दोनों मर्जी से संबंध बना रही हैं। इसके बाद आरोपी दोबारा दुष्कर्म करने लगा। दोबारा शिकायत मिलने पर पुलिस ने उसे हिरासत में ले लिया है।